pythainlp/thai-wiki-dataset-v3 huggingface dataset:
เฟอร์รารี่ เอฟเอ็กซ์เอ็กซ์

เฟอร์รารี่ เอฟเอ็กซ์เอ็กซ์ (Ferrari FXX) เป็นรถยนต์นั่งสมรรถนะสูงชนิดรถต้นแบบ หรือรถแข่งถนนประเภทแทร็คเดย์ (Track Day) เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ ที่โรงงานในเมืองมาราเนลโล ประเทศอิตาลี ระหว่างปี ค.ศ. 2005 - 2007 เอฟเอ็กซ์เอ็กซ์ ได้นำฐานส่วนใหญ่มาจาก เฟอร์รารี่ เอ็นโซ และเป็นรุ่นที่พัฒนามาพร้อมกันกับ มาร์เซราติ เอ็มซี12 ซึ่งต่างใช้เทคโนโลยีเครื่องยนต์ V12 ร่วมกัน เอฟเอ็กซ์เอ็กซ์ ได้มีการปรับแต่งกำลังและสมรรถนะมากกว่าเดิมขึ้น รวมถึงรูปลักษณ์ภายนอก จนคลาสของคันนี้ ดูออกไปเป็นแนวรถแข่งมากขึ้น จากเดิมที่เอ็นโซ อยู่ในคลาสของรถสปอร์ต
เฟอร์รารี่ เอฟเอ็กซ์เอ็กซ์ เป็นรุ่นจำกัดเพียง 30 คันเท่านั้น แต่ละคันมีราคาสูงถึง 1.5 ล้านยูโร หรือ ประมาณ 2.1 ล้านยูเอสดอลลาร์ ซึ่งจะจำหน่ายเฉพาะลูกค้าพิเศษที่เฟอร์รารี่เลือกให้เท่านั้น ซึ่งปัจจุบันรถทั้ง 29 ก็ได้ถูกจำหน่ายหมดไปแล้ว (อีก 1 คัน ถูกเก็บรักษาไว้ที่เฟอร์รารี่) เฟอร์รารี่ เอฟเอ็กซ์เอ็กซ์ เป็นรถที่ไม่สามารถขับบนถนนทั่วไปได้ แต่สามารถลงสนามแข่งตามที่ทางเฟอร์รารี่รับรองไว้ให้เท่านั้น
== เฟอร์รารี่ เอฟเอ็กซ์เอ็กซ์ อีโวลูเชี่ยน==
เฟอร์รารี่ เอฟเอ็กซ์เอ็กซ์ อีโวลูเชี่ยน (Ferrari FXX Evoluzione) เป็นรุ่นท้ายสุดของการพัฒนา เอฟเอ็กซ์เอ็กซ์ ในปี ค.ศ. 2009 ซึ่งมาพร้อมกับสมรรถนะที่สูงขึ้น กำลังที่สูงขึ้นและเปลี่ยนเกียร์ได้เร็วขึ้น สำหรับเครื่องยนต์คงไว้ที่ เครื่อง V12 ทำความเร็วสูงสุดได้ที่ 391 กม./ชม. (243 ไมล์/ชม.) ภายในเวลาเพียง 40 วินาที ส่วนอัตราเร่ง 0-100 กม./ชม. ทำได้ที่ 2.5 วินาที จึงทำให้ เอฟเอ็กซ์เอ็กซ์ อีโวลูเชี่ยน กลายเป็นรถเฟอร์รารี่ที่วิ่งเร็วที่สุดเท่าที่เฟอร์รารี่เคยมีมา
== ข้อมูลจำเพาะ ==

เครื่องยนต์: 6.3 ลิตร V12 ชนิดวางยาวขนานคัน (ด้านหน้าจนถึงท้าย)
กำลังสูงสุด: 608 kW (830 PS; 820 hp) ที่ 8500 rpm
แรงบิดสูงสุด: 886 N·m (653 lb·ft) at 5750 rpm
การมองท้ายรถ (สังเกตที่รถไม่มี กระจกมองข้าง) มีกล้องติดอยู่ที่บนหลังคา และแสดงผลที่หน้าจอภายในรถ
ความเร็วสูงสุด: 393 กม./ชม. (244 ไมล์/ชม.)
สัดส่วนการเปลี่ยนเกียร์ จาก 0 กม./ชม. จนถึงความเร็วสูงสุด
*1- 113 กม./ชม. หรือ 70 ไมล์/ชม. ใน 2.6 วินาที
*2- 193 กม./ชม. หรือ 120 ไมล์/ชม. ใน 5 วินาที
*3- 240 กม./ชม. หรือ 149 ไมล์/ชม. ใน 9 วินาที
*4- 290 กม./ชม. หรือ 180 ไมล์/ชม. ใน 13 วินาที
*5- 329 กม./ชม. หรือ 205 ไมล์/ชม. ใน 18 วินาที
*6- 365 กม./ชม. หรือ 225 ไมล์/ชม. ใน 26 วินาที
*7- 393 กม./ชม. หรือ 244 ไมล์/ชม. ใน 38 วินาที
==  ดูเพิ่ม ==
เฟอร์รารี่
เฟอร์รารี่ เอ็นโซ
เฟอร์รารี่ 599เอ็กซ์เอ็กซ์
== อ้างอิง ==
รถสปอร์ต
เอฟเอ็กซ์เอ็กซ์
เอกภพ จันทรังษี

เอกภพ จันทรังษี (ชื่อเล่น ไก่) เป็นนักร้องหนึ่งในสมาชิกวงยูเอชที  นักแสดง ชาวไทย เกิดเมื่อวันที่  25 ตุลาคม พ.ศ. 2517 มีศักดิ์เป็นน้องชายของ อนุสรา จันทรังษี อดีตนักแสดงชื่อดัง เป็นน้องคนกลาง ในจำนวนพี่น้องทั้ง 5 คน จบการศึกษาจาก วิทยาลัยช่างศิลป์ ปริญญาตรีจาก มหาวิทยาลัยศิลปากร คณะมัณฑนศิลป์ ปัจจุบันทำธุรกิจส่วนตัว
== ผลงาน ==
=== ละคร  ===
หกตกไม่แตก (ปี 2538 - 2539 / ช่อง 7 / เอ็กแซ็กท์) รับบท เป็ด
แอบเก็บใจไว้ใกล้เธอ (ปี 2539 / ช่อง 5 / เอ็กแซ็กท์) รับบท เชน (ตัวร้าย)
เพลงใบไม้ร่วง (ปี 2541 / ช่อง 7 / อาร์เอส) รับบท นิด
=== วงยูเอชที ===
วงยูเอชที อัลบั้ม ดูดีดีนะเพื่อน (ปี 2537)
วงยูเอชที Mini album ที่ว่างของเธอ (ปี 2538)
วงยูเอชที อัลบั้มพิเศษ 6.2.12 (ปี 2538)
วงยูเอชที อัลบั้ม U.H.T.Summer Time (ปี 2539)
วงยูเอชที อัลบั้ม U.H.T. 2U (ปี 2546)
วงยูเอชที อัลบั้ม U.H.T.Red Message (ปี 2547)
=== มิวสิควีดีโอ ===
เพลง รู้ได้ยังไง อำพล ลำพูน (2536)
=== อัลบั้มเดี่ยว ===
อัลบั้ม ตราไก่
=== หนังสือ ===
พ็อกเก็ตบุ๊ค ไก่เขี่ย
== อ้างอิง ==
รายการตีสิบ เมื่อปี พ.ศ. 2546
- ประวัติโดยรวมสมาชิกวง uht
- เฟซบุ๊คส่วนตัวของไก่ uht
นักแสดงชายชาวไทย
นักร้องชายชาวไทย
นักธุรกิจชาวไทย
ศิลปินสังกัดจีเอ็มเอ็ม แกรมมี่
บุคคลจากวิทยาลัยช่างศิลป์
บุคคลจากคณะมัณฑนศิลป์ มหาวิทยาลัยศิลปากร
จรัส สุวรรณมาลา

ศาสตราจารย์ จรัส สุวรรณมาลา (เกิด 21 กันยายน พ.ศ. 2496) สมาชิกสภาปฏิรูปแห่งชาติ นายกสภามหาวิทยาลัยราชภัฏสงขลา นักวิชาการด้านรัฐศาสตร์ชาวไทย เป็นอดีตสมาชิกสภาร่างรัฐธรรมนูญไทย พ.ศ. 2550 เป็นศาสตราจารย์ คณะรัฐศาสตร์ จุฬาลงกรณ์มหาวิทยาลัย อดีตคณบดี คณะรัฐศาสตร์ จุฬาลงกรณ์มหาวิทยาลัย
== ประวัติ ==
จรัส สุวรรณมาลา สำเร็จการศึกษา รัฐศาสตร์บัณฑิต จุฬาลงกรณ์มหาวิทยาลัย (2519) รัฐประศาสนศาสตร์มหาบัณฑิต (เกียรตินิยมดี) สถาบันบัณฑิตพัฒนบริหารศาสตร์ (2523)
เศรษฐศาสตร์มหาบัณฑิต จุฬาลงกรณ์มหาวิทยาลัย (2524) สำเร็จการศึกษาปริญญาเอกPh.D. Political Science (Public Finance Administration), Northern Illinois University, De Kalb, Illinois, USA. (2534) 
== ประสบการณ์ ==
นายกสภามหาวิทยาลัยราชภัฏสงขลา (2558-ปัจจุบัน)
กรรมการพิจารณาตำแหน่งทางวิชาการ มหาวิทยาลัยสุโขทัยธรรมาธิราช (2551-ปัจจุบัน)
กรรมการสภามหาวิทยาลัย จุฬาลงกรณ์มหาวิทยาลัย (2551-ปัจจุบัน)
กรรมการสภาพัฒนาการเมือง (2551-ปัจจุบัน)
กรรมการเจรจาข้อตกลงของส่วนราชการและจังหวัด ประจำปีงบประมาณ พ.ศ. 2551 (2550-ปัจจุบัน)
กรรมการสภาที่ปรึกษาพัฒนาบุคลากรท้องถิ่น (2550-ปัจจุบัน)
อนุกรรมการศึกษาและติดตามการปรับปรุงระบบจำแนกตำแหน่งและค่าตอบแทนของข้าราชการ/พนักงานองค์กรปกครองส่วนท้องถิ่น (2550-ปัจจุบัน)
อนุกรรมการด้านสนับสนุนทรัพยากรการอุดมศึกษา (2550-ปัจจุบัน)
สมาชิกสภาร่างรัฐธรรมนูญ (สสร.) (2550)
ที่ปรึกษาคณะมนตรีความมั่นคงแห่งชาติ (คณะที่ปรึกษาฝ่ายการเสริมสร้างสมานฉันท์และความเป็นธรรมในสังคม (2550)
ประธานอนุกรรมาธิการประมวลความคิดเห็นประชาชนสู่รัฐธรรมนูญ กรอบที่ 1 สิทธิเสรีภาพของประชาชน (2550)
กรรมการกำกับการศึกษาโครงการ An Analysis of the Decentralized Budget for Social Service at the Tambon Administrative Organization (TAO) Level (2549-ปัจจุบัน)
ผู้อำนวยการวิทยาลัยพัฒนาการปกครองท้องถิ่น สถาบันพระปกเกล้า (2543-2544)
กรรมการกระจายอำนาจให้แก่องค์กรปกครองส่วนท้องถิ่น (2542-ปัจจุบัน)
ผู้บรรยายวิชาการบริหารงานคลังสาธารณะ และกระบวนการงบประมาณของรัฐ คณะรัฐศาสตร์ มหาวิทยาลัยธรรมศาสตร์ (2526-29) และคณะรัฐศาสตร์ จุฬาลงกรณ์มหาวิทยาลัย (2529-ปัจจุบัน)
ผู้เชี่ยวชาญด้านการกระจายอำนาจทางการคลัง ธนาคารโลก
เจ้าหน้าที่วิเคราะห์นโยบายและแผน สำนักงานจังหวัดสตูลและสุพรรณบุรี (2520-2526) 
== รางวัลและประกาศเกียรติคุณ ==
คณะรัฐศาสตร์ จุฬาลงกรณ์มหาวิทยาลัย ทุนศรีวิสารวาจา (2517-19)
Northern Illinois University, Mariyanof Award (2532)
จุฬาลงกรณ์มหาวิทยาลัย (2549) รางวัลการเผยแพร่ผลงายวิจัย (เพื่อการใช้ประโยชน์) ดีเด่น กองทุนรัชดาภิเษกสมโภช ประจำปี 2548
สำนักงานกองทุนสนับสนุนการวิจัย (2548) ผลงานวิจัยดีเด่น สวก. ประจำปี 2548
== เครื่องราชอิสริยาภรณ์ ==
== ดูเพิ่ม ==
สภาร่างรัฐธรรมนูญไทย พ.ศ. 2550
== อ้างอิง ==
ศาสตราจารย์
นิสิตเก่าคณะรัฐศาสตร์ จุฬาลงกรณ์มหาวิทยาลัย
นิสิตเก่าคณะเศรษฐศาสตร์ จุฬาลงกรณ์มหาวิทยาลัย
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ต.ภ.
ผู้ได้รับเหรียญจักรพรรดิมาลา
สมาชิกสภาร่างรัฐธรรมนูญไทย
กลุ่มสยามประชาภิวัฒน์
เจ้าหน้าที่รัฐที่เป็นแนวร่วม กปปส.‎
สมาชิกสภาปฏิรูปแห่งชาติ
อาจารย์คณะรัฐศาสตร์
ผู้ได้รับรางวัลนักวิจัยดีเด่นแห่งประเทศไทย
ศิษย์เก่าจากมหาวิทยาลัยนอร์เทิร์นอิลลินอย
อเล็กซานดรา มาเรีย ลารา

อเล็กซานดรา มาเรีย ลารา  (อังกฤษ:Alexandra Maria Lara) เกิดที่ประเทศโรมาเนียเขาเป็นนักแสดงชาวเยอรมันที่เป็นที่รู้จักจากภาพยนตร์เรื่อง Downfall ในปี 2004, Control ในปี 2007, Youth Without Youtu ในปี 2007, The Reader ในปี 2008 และ Rush ในปี 2013
อเล็กซานดรา เป็นลูกคนเดียวของ Valentin และ Doina. เมื่อเธออายุ 4 ขวบ ครอบครัวเธอได้ย้ายไปอยู่ที่ฝั่งตะวันตกของเยอรมัน ถึงแม้ครอบครัวเธอมีแผนที่จะย้ายไปอยู่ที่แคนาดา แต่สุดท้ายแล้วกลับย้ายไปอยู่ที่เบอร์ลินแทน หลังจากที่เธอได้จบ Franzosisches Gymnasium Berlin ในปี 1997 เธอได้เข้าเรียนการแสดงที่ Theaterwerkstatt Charlottenburg ภายใต้การบริหารของพ่อเธอ เธอมีความสามารถในการพูดได้ถึง 4 ภาษาคือ เยอรมัน, โรมาเนีย, อังกฤษ และฝรั่งเศส
ตอนเธออายุ 16 ปี เธอได้รับบทหลักในการเล่นละคร เมื่อฝีมือการแสดงของเธอเริ่มเก่งขึ้น เธอได้ถูกทาบทามให้รับบทในภาพยนตร์เรื่อง Downfall และหลังจากนั้นเรื่อง Youth Without Youth ในปี 2007
นักแสดงเยอรมัน
ผู้ชนะสิบทิศ (ละครโทรทัศน์ ปี พ.ศ. 2556)

redirect ผู้ชนะสิบทิศ#ละครโทรทัศน์
ซากัวโร

ซากัวโร (Saguaro; ) เป็นพืชอวบน้ำจำพวกกระบองเพชรหรือแคกตัสที่มีขนาดใหญ่ เป็นชนิดที่สูงที่สุดของกระบองเพชรที่พบในสหรัฐอเมริกา คำว่า "ซากัวโร" มาจากภาษาสเปน ซึ่งยืมมาจากภาษามาโยอีกทีหนึ่ง เป็นพืชเพียงชนิดเดียวเท่านั้นที่อยู่ในสกุล Carnegiea  พบทางตอนใต้ของแอริโซนา, แคลิฟอร์เนีย และทะเลทรายโซนอรันทางตะวันตกเฉียงเหนือของเม็กซิโก เมื่อต้นสูงขึ้น จะแตกกิ่งก้านสาขาเป็นรูปช่อเชิงเทียน สูงได้ถึง 12 เมตร แต่เพิ่มความสูงได้ช้า ประมาณ 30–50 ปีจึงสูงได้ 1 เมตร ออกดอกตามลำต้นและกิ่งสาขา มีผึ้งและแมลงช่วยผสมเกสร ผลสดเนื้อสีแดง เมล็ดสีดำรับประทานได้

ซากัวโร ได้รับฉายาว่า "ราชาทะเลทราย" เนื่องจากเป็นพืชที่หายากและมีความโดดเด่น มีความสูงประมาณ 12–18 เมตร อายุยืนราว 150–200 ปี พบได้ตั้งแต่ทะเลทรายในพื้นที่ราบจนถึงพื้นที่สูงจากระดับน้ำทะเล 1,220 เมตร หากพบสูงกว่านี้จะพบได้ตามไหล่เขาที่มีแสงแดดส่องถึงเพื่อลดอุณหภูมิความหนาวเย็นในช่วงฤดูหนาว โดยมากซากัวโรจะมีลำต้นแบบลำต้นเดียว บางต้นอาจแตกแขนงออกด้านข้าง แต่มักเป็นต้นที่มีอายุเกิน 50–70 ปี อาจมีแขนงเดียวหรือหลายแขนงก็ได้ และเมื่อโตถึงระดับหนึ่งบนยอดบนสุดจะแตกออกเป็นพุ่มขึ้นไป แต่ทว่าบางต้นอาจจะขยายออกด้านข้างลักษณะแผ่ออกคล้ายหงอน ซึ่งซากัวโรลักษณะแบบนี้ถูกเรียกว่า "คริสเตด" หรือ "คริสเตดซากัวโร" ซึ่งปกติวัดความกว้างได้ 09–1.5 เมตร และหาได้ยากมาก เท่าที่รับทราบในปัจจุบันนี้มีเพียงประมาณ 2,000 ต้นเท่านั้น ซึ่งนักวิทยาศาสตร์ยังไม่ทราบสาเหตุของการเกิดซากัวโรลักษณะนี้ บ้างก็เชื่อว่าเกิดจากการกลายพันธุ์ของเซลล์ บ้างก็เชื่อว่าเกิดเพราะยอดบนโดนฟ้าผ่า และบ้างก็เชื่อว่าเกิดเพราะอุณหภูมิความหนาวเย็นในฤดูหนาวทำให้เกิดความผิดปกติในการเติบโตขึ้นมา
ชาวอินเดียนแดงเผ่าปาปาโกรับประทานเป็นผลไม้สด ชาวโตโฮโนและชาวโอออดแฮมฉลองการเริ่มต้นฤดูร้อนด้วยเครื่องดื่มที่ทำจากผลซากัวโร
== อ้างอิง ==
==แหล่งข้อมูลอื่น==
==เอกสารอ่านเพิ่มเติม==
Benson, L. (1981). The Cacti of Arizona. University of Arizona Press. ISBN 0-8165-0509-8.
Drezner TD (2005) Saguaro (Carnegiea gigantea, Cactaceae) growth rate over its American range and the link to summer precipitation. Southwest Nat 50:65–68.
กระบองเพชร
ผลไม้
เคราฤษี

เคราฤษี หรือ มอสสเปน (Spanish moss; ) เป็นพืชในวงศ์สับปะรดที่ไม่มีราก ต้นห้อยย้อยลงมาจากคาคบไม้เป็นสายยาว พบน้อยที่มีรากเส้นเล็ก ๆ งอกออกมา ดอกกลิ่นหอมอ่อน ๆ ดูดน้ำโดยทางใบสีเทาเงิน เนื่องจากมีไตรโคมสีเงินบนใบ ช่วยให้ดูดน้ำจากอากาศที่ชุ่มชื้นได้ดี จะมีเฉพาะรากแรกเกิดที่ยึดเกาะกับวัสดุที่อาศัย จากนั้นจะไม่แตกรากอีก มีถิ่นกำเนิดในบาฮามาส, เม็กซิโก, ตอนใต้ของสหรัฐอเมริกา, อเมริกากลาง, และอเมริกาใต้
มีการนำเคราฤษีมาใช้ประโยชน์ได้หลากหลาย เช่น เป็นวัสดุปลูกในงานแต่งสวน ใช้ยัดเบาะนั่งในรถมาตั้งแต่ พ.ศ. 2443 และใน พ.ศ. 2482 เคยมีการผลิตเคราฤษีเพื่อการใช้งานถึง 10,000 ตัน ปัจจุบันมีการใช้น้อยลง
== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 233 - 234
== แหล่งข้อมูลอื่น==
Spanish Moss: Its History, Nature and Uses -- Beaufort County Library 
Florida Forest Plants 
Florida Spanish Moss: Theory - Does Spanish Moss kill trees?
วงศ์สับปะรด
พืชที่ใช้ทำของใช้
ชะคราม

ชะคราม หรือ ช้าคราม  เป็นพืชล้มลุก พบทั่วไปตามชายฝั่งทะเล ที่น้ำเค็มขึ้นถึง ในไทยพบมากที่จังหวัดสมุทรสาครสมุทรสงครามและจังหวัดเพชรบุรีเป็นพืชทนเค็ม กิ่งก้านอวบน้ำ ใบแคบยาว พองกลม ปลายแหลมมีนวลจับขาว จำนวนมาก สีเขียวอมฟ้า ใบมีรสเค็ม ออกดอกตามซอกใบ ชะคราม ใช้เป็นดัชนีชี้วัดความเค็มของดินได้ โดยชะครามที่ขึ้นในดินเค็ม ใบออกสีม่วงแดง ส่วนต้นที่ขึ้นในดินจืด ใบจะออกสีน้ำเงิน
ในจังหวัดชายทะเลของไทย นำยอดไปแกงกะทิ รับประทานได้เช่น แกงใส่ปู หอยแครง แกงส้ม ยำ กินกับน้ำพริกหรือใส่ในไข่เจียว ใช้เป็นยาแก้ท้องผูก ใบชะครามก่อนนำมารับประทานต้องทำให้สุกก่อน โดยรูดเฉพาะใบนำไปต้มแล้วบีบน้ำออกจนหมดรสเค็ม   ชาวมอญใช้ใบชะครามทำอาหารได้หลายอย่าง ใบใช้ทำอาหารได้หลายอย่าง เช่น ยำชะครามปูทะเล แกงเลียง แกงคั่วกับปูทะเลหรือกุ้ง ห่อหมกชะครามโดยใช้ชะครามแทนใบยอ แกงส้ม ลวกกะทิกินกับน้ำพริกหรือปลาร้าหลน ใช้ทำขนมแบบเดียวกับขนมกล้วยโดยใช้ใบชะครามแทนกล้วย รากใช้เป็นยาบำรุงกระดูก แก้พิษฝี

== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 219
==แหล่งข้อมูลอื่น==
สมุนไพร
พืชที่รับประทานได้
วงศ์บานไม่รู้โรย
โนรีเกาะช้าง

โนรีเกาะช้าง  เป็นพืชในสกุลโนรา วงศ์ Malpighiaceae เป็นไม้เลื้อยเนื้อแข็ง เลื้อยพาดไปตามพุ่มไม้อื่นได้ไกล ยอดอ่อนมีขน ใบเดี่ยว เนื้อใบหนาเห็นเส้นใบเด่นชัด  ดอกช่อ มีดอกย่อยจำนวนมาก สีขาว มีกลิ่นหอมอ่อน ผลแห้งมีปีก ออกดอกเดือนมกราคม – มีนาคม พบครั้งแรกที่เกาะช้าง จังหวัดตราด โดย Bensekom ชาวเนเธอร์แลนด์และ ศ.ดร. ธวัชชัย สันติสุข เป็นไม้ถิ่นเดียวของไทย
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 185
วงศ์โนรา
รีโมเทค แอนดรอส

รีโมเทค แอนดรอส (Remotec ANDROS) เป็นชุดของหุ่นยนต์ทหารควบคุมระยะไกล ที่ได้รับการออกแบบโดยบริษัทรีโมเทค ซึ่งเป็นบริษัทย่อยของนอร์ทธรอป กรัมแมน โดยแอนดรอสชุดนี้ได้รับการออกแบบสำหรับการทหาร, หน่วยทำลายล้างวัตถุระเบิด (อีโอดี) และการบังคับใช้กฎหมายหรือการใช้งานของหน่วยสวาท
== แอนดรอสรุ่นต่าง ๆ ==

เอฟ6-เอ เป็นรุ่นพื้นฐาน ขนาดของมันคือ 52 x 29 x 56.5 นิ้ว (ยาว X กว้าง X สูง) น้ำหนักของมันคือ 485 ปอนด์ โดยมีกล้อง 4 ตัว และแขนหุ่นยนต์ที่มีความสามารถในการยกอย่างเต็มรูปแบบได้ถึง 25 ปอนด์
มาร์กวี-เอ1 มีการออกแบบที่คล้ายกับรุ่นเอฟ6-เอ แต่มีน้ำหนักที่พอประเมินค่าอยู่ที่ 790 ปอนด์
มินิ แอนดรอส-II เป็นรุ่นการออกแบบที่มีขนาดเล็ก ขนาดของมันคือ 53 x 24.5 x 27 นิ้ว (ยาว X กว้าง X สูง) และมันมีน้ำหนักอยู่ที่ 225 ปอนด์
วูล์ฟเวอรีน เป็นหุ่นยนต์มีล้อและได้รับการออกแบบมาสำหรับการสะกดรอย ซึ่งมีขนาดใหญ่ที่สุดของตระกูลแอนดรอส โดยมีน้ำหนักอยู่ที่ 810 ปอนด์
เอช-ดี1 เป็นหุ่นยนต์มีล้อและใช้สำหรับการสะกดรอยเช่นเดียวกับวูล์ฟเวอรีน แต่มีขนาดเล็กที่สุด (และใหม่ที่สุด) ในตระกูลแอนดรอส ซึ่งมีน้ำหนักอยู่ที่ 200 ปอนด์
== รุ่นอื่น ==
วูล์ฟเวอรีน วี2 รีโมเทคยังได้รับการสร้างสำหรับเหมืองที่ได้รับอนุญาต โดยเป็นรุ่นของวูล์ฟเวอรีนสำหรับการใช้งานโดยหน่วยงานความปลอดภัยเหมืองแร่และการบริหารสาธารณสุข ด้วยอุปกรณ์ด้านความปลอดภัยที่ได้เพิ่มขึ้น วี2 จึงมีน้ำหนักที่ 1,200 ปอนด์ ซึ่งวี2 สามารถแก้ปัญหาจากการออกแบบที่กำหนดขึ้นเอง และไม่ได้เสนอขายร่วมกับรุ่นอื่น ๆ
== อ้างอิง ==
== แหล่งข้อมูลอื่น ==
Northrop Grumman REMOTEC Robots 
MSHA Sago Mine Robot Details 
หุ่นยนต์ทหาร
หุ่นยนต์ทำลายล้างวัตถุระเบิด
พงศาวลี

แผนภูมิเพดิกรี (pedigree chart) เป็นแผนภูมิอย่างหนึ่ง แสดงถึงการเกิดลักษณะทางพันธุกรรมอย่างหนึ่งๆ ของยีนหรือสิ่งมีชีวิตในเชื้อสายวงศ์ตระกูล รุ่นต่อรุ่น ส่วนใหญ่ใช้ในมนุษย์
พงศาวลี หมายถึง แผนลำดับเครือญาติ หรือ แผนภูมิเครือญาติ บางคนใช้ว่า สาแหรกเครือญาติ ตรงกับภาษาอังกฤษว่า family tree
== อ้างอิง ==
แผนภาพ
พันธุศาสตร์คลาสสิก
วงศ์โนรา

วงศ์โนรา หรือ Malpighiaceae เป็นวงศ์ของพืชมีดอกในอันดับ Malpighiales ประกอบด้วย 75 สกุลและ 1300 สปีชีส์ ส่วนใหญ่พบในเขตร้อนและกึ่งเขตร้อน  ประมาณ 80% ของสกุลและ 90% ของสปีชีส์พบในโลกใหม่ ทะเลแคริบเบียนและทางใต้ของสหรัฐอเมริกา ไปจนถึงอาร์เจนตินา ส่วนที่เหลือพบในโลกเก่า ได้แก่ แอฟริกา มาดากัสการ์ และแถบอินโดมลายา ไปจนถึงออสเตรเลียและฟิลิปปินส์
==สกุล==
{|
|- align=top
|
Acmanthera
Acridocarpus
Adelphia
Aenigmatanthera
Alicia
Amorimia
Aspicarpa
Aspidopterys
Banisteriopsis
Barnebya
Blepharandra
Brachylophon
Bronwenia
Bunchosia
Burdachia
Byrsonima
Calcicola
Callaeum
Camarea
|
Carolus
Caucanthus
Christianella
Coleostachys
Cordobia
Cottsia
Diacidia
Diaspis
Dicella
Digoniopterys
Dinemagonum
Dinemandra
Diplopterys
Echinopterys
Ectopopterys
Excentradenia
Flabellaria
Flabellariopsis
Gallardoa
|
Galphimia
Gaudichaudia
Glandonia
Heladena
Henleophytum
Heteropterys
Hiptage
Hiraea
Janusia
Jubelina
Lasiocarpus
Lophanthera
Lophopterys
Madagasikaria
Malpighia
Malpighiodes
Mascagnia
Mcvaughia
Mezia
|
Microsteira
Mionandra
Niedenzuella
Peixotoa
Philgamia
Psychopterys
Pterandra
Ptilochaeta
Rhynchophora
Spachea
Sphedamnocarpus
Stigmaphyllon
Tetrapterys
Thryallis
Triaspis
Tricomaria
Triopterys
Tristellateia
Verrucularia
|}
==อ้างอิง==
Davis,  C. C., and W. R. Anderson. 2010. A complete phylogeny of Malpighiaceae inferred from nucleotide sequence data and morphology. American Journal of Botany 97: 2031–2048.
Michener, C. D. 2000. The Bees of the World. Johns Hopkins University Press. 913 pp. (p. 17-18)
Vogel, S. 1974. Ölblumen und ölsammelnde Bienen. [Tropische und subtropische Pflanzenwelt. 7]. 267 pp.
==แหล่งข้อมูลอื่น==
Malpighiaceae Malpighiaceae - description, taxonomy, phylogeny, literature, and nomenclature
Malpighiaceae  in L. Watson and M.J. Dallwitz (1992 onwards). The families of flowering plants.  http://delta-intkey.com 
วงศ์โนรา
อัตราพันธุกรรม

อัตราพันธุกรรม (heritability) ของลักษณะหนึ่งๆ ในประชากร คือสัดส่วนของความแตกต่างที่สังเกตได้ของลักษณะนั้นๆ ระหว่างบุคคล ที่เป็นผลจากความแตกต่างทางพันธุกรรม ลักษณะที่สังเกตได้ (ฟีโนไทป์) อย่างหนึ่งๆ ของคนคนหนึ่งนั้น เป็นผลจากปัจจัยหลายอย่างรวมถึงพันธุกรรม สิ่งแวดล้อม และการสุ่ม อัตราพันธุกรรมจึงเป็นการวิเคราะห์ว่าปัจจัยทางพันธุกรรมและปัจจัยอื่นที่ไม่ใช่พันธุกรรมมีผลเชิงสัมพัทธ์ต่อกันมากน้อยเพียงใด ในการกำหนดความหลากหลายทางลักษณะที่สังเกตได้ในประชากร
พันธุศาสตร์
เฟอร์รารี่ เอฟ12เบอร์ลิเนตทา

เฟอร์รารี่ เอฟ12เบอร์ลิเนตทา (Ferrari F12berlinetta) หรือเรียกสั้น ๆ ว่า Ferrari F12 เป็นรถยนต์นั่งประเภทหรูหราสมรรถนะสูง เครื่องยนต์กลางลำหน้า ขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ เอฟ12เบอร์ลิเนตทา ได้เปิดตัวครั้งแรกที่งานเจนีวามอเตอร์โชว์ ปี ค.ศ. 2012 เพื่อมาแทนที่รุ่น เฟอร์รารี่ 599 ซึ่งได้ยกเลิกการผลิตไปในปี ค.ศ. 2012 ด้วยเครื่องยนต์ที่พัฒนามาใหม่ ขนาด 6.3 ลิตร V12 เพื่อใช้กับ  เอฟ12เบอร์ลิเนตทา คันนี้ ทำให้รถได้รับรางวัล "รถที่มีสมรรถนะดีที่สุดและเครื่องยนต์ที่ดีที่สุด ที่เหนือ 4.0 ลิตรขึ้นไป" (Best Performance category and Best Engine above 4.0 litres) จากรางวัลเครื่องยนต์นานาชาติแห่งปี (International Engine of the Year Awards) นอกจากนี้ยังติดชื่อ "ซูเปอร์คาร์แห่งปี 2012" บนนิตยสารท็อป เกียร์ อีกด้วย
ตัวถังของ เอฟ12เบอร์ลิเนตทา ได้รับการออกแบบโดย แผนกออกแบบของบริษัทเฟอร์รารี่และบริษัทพินินฟารินา มาพร้อมกับขนาดที่ใหญ่ขึ้นกว่า 599 โดยระบบเกียร์ได้เปลี่ยนเป็นชนิด เซมิ-ออโต้ 7 จังหวะ ดูโอ-คลัทซ์ ส่วนเครื่องยนต์ มีขนาด 6,262 ซีซี  V12 ซึ่งใช้กับ เฟอร์รารี่ เอฟเอฟ ด้วย  เอฟ12เบอร์ลิเนตทา มีกำลัง 740 PS (544 kW; 730 แรงม้า) ที่ 8500 rpm  และแรงบิดที่ 690 N·m (509 lb·ft) 6000 rpm จึงทำให้ เฟอร์รารี่ เอฟ12เบอร์ลิเนตต้า กลายเป็นรถเฟอร์รารี่บนถนน (Road-legal) ที่มีกำลังมากที่สุดและเร็วที่สุด ในปัจจุบัน เอฟ12เบอร์ลิเนตทา สามารถ ทำความเร่ง 0-100 กม./ชม. (62 ไมล์/ชม.) ได้ที่ 3.1 วินาที  และความเร็วสูงสุดได้ถึง 362 กม./ชม. (225 ไมล์/ชม.) ตามหลักทางทฤษฎี 
==  ดูเพิ่ม ==
เฟอร์รารี่
เฟอร์รารี่ 599 จีทีบี ฟีโอราโน
เฟอร์รารี่ เอ็นโซ
== อ้างอิง ==
รถสปอร์ต
เอฟ12เบอร์ลิเนตต้า
การปฏิวัติเดือนตุลาคม

การปฏิวัติเดือนตุลาคม หรือชื่ออย่างเป็นทางการในเอกสารสมัยโซเวียตว่า การปฏิวัติสังคมนิยมแห่งเดือนตุลาคมอันยิ่งใหญ่ และเรียกโดยทั่วไปว่า ตุลาคมแดง, การลุกฮือเดือนตุลาคม หรือ การปฏิวัติบอลเชวิค เป็นการยึดอำนาจรัฐ ซึ่งมีความสำคัญส่วนหนึ่งของการปฏิวัติรัสเซีย ค.ศ. 1917 ลักษณะเหตุการณ์เป็นการก่อการกบฏด้วยอาวุธในกรุงเปโตรกราดเมื่อวันที่ 25 ตุลาคม ค.ศ. 1917 (ปฏิทินจูเลียนหรือปฏิทินแบบเก่า ซึ่งตรงกับวันที่ 7 พฤศจิกายน ค.ศ. 1917 ในปฏิทินเกรโกเรียนหรือปฏิทินแบบใหม่) เมื่อเรือลาดตระเวนอะวโรระยิงปืนใหญ่เพื่อบอกสัญญาณให้พวกบอลเชวิกยึดสถานที่สำคัญในเปโตรกราด
เหตุการณ์ดังกล่าวเกิดหลังจากการปฏิวัติเดือนกุมภาพันธ์ในปีเดียวกัน การปฏิวัติดังกล่าวในกรุงเปโตรกราดโค่นรัฐบาลชั่วคราวรัสเซียและให้อำนาจแก่ชาวโซเวียตท้องถิ่นซึ่งมีบอลเชวิกครอบงำ หลังจากการปฏิวัติได้มีการสถาปนาสหพันธ์สาธารณรัฐสังคมนิยมโซเวียตรัสเซียทันที นับเป็นประเทศแรกที่ประกาศตนว่าเป็นรัฐสังคมนิยม เนื่องจากการปฏิวัติดังกล่าวมิได้รับการยอมรับนอกกรุงเปโตรกราดจึงเกิดสงครามกลางเมืองรัสเซีย (ค.ศ. 1917 – 1922) ตามมา และมีการสถาปนาสหภาพโซเวียตในปี ค.ศ. 1922
การปฏิวัติดังกล่าวมีบอลเชวิกเป็นผู้นำ ซึ่งใช้อิทธิพลในสภาโซเวียตเปโตรกราดเพื่อจัดระเบียบกองทัพ กำลังองครักษ์แดงบอลเชวิก ภายใต้คณะกรรมาธิการปฏิวัติทหาร เริ่มยึดที่ทำการรัฐบาลในวันที่ 24 ตุลาคม ค.ศ. 1917 (แบบเก่า) วันรุ่งขึ้น พระราชวังฤดูหนาว (ที่ทำการรัฐบาลชั่วคราวซึ่งตั้งอยู่ในกรุงเปโตรกราด) จึงถูกยึด
== หมายเหตุ ==
== แหล่งข้อมูลอื่น ==
The October Revolution Archive
Let History Judge Russia’s Revolutions, commentary by Roy Medvedev, Project Syndicate, 2007
October Revolution and Logic of History 
Maps of Europe  and Russia  at time of October Revolution at omniatlas.com
การปฏิวัติรัสเซีย
การปฏิวัติคอมมิวนิสต์
ประวัติศาสตร์รัสเซีย
การล่มสลายของจักรวรรดิรัสเซีย
เจ้าพระยาอัครมหาเสนาธิบดี (พระราชมนู)

เจ้าพระยาอัครมหาเสนาธิบดี  หรือ พระราชมนู เป็นขุนศึกและสมุหพระกลาโหมคนสำคัญในรัชสมัยสมเด็จพระนเรศวรมหาราช
พระราชมนู เกิดเมื่อไรและมีชื่อใดไม่ปรากฏในพงศาวดาร แต่ได้ติดตามสมเด็จพระนเรศวรมหาราชคราวประกาศอิสรภาพจึงสันนิษฐานว่าครอบครัวของพระราชมนูอาจถูกกวาดต้อนคราวเสียกรุงศรีอยุธยาครั้งที่ 1
ได้มีการกล่าวไว้ในพงศาวดารว่าพระราชมนูเป็นทหารที่เก่งกล้าและมีความสามารถนอกจากนั้นยังเป็นทหารคู่พระทัยของสมเด็จพระนเรศวรอีกด้วย ซึ่งพระราชมนูมักออกศึกเคียงคู่สมเด็จพระนเรศวรในการตีเมืองต่างๆ เสมอและสามารถชนะกลับมาได้เกือบทุกครั้งรวมถึงศึกยุทธหัตถีที่ตำบลหนองสาหร่ายอีกด้วย ภายหลังพระราชมนูได้รับการโปรดเกล้าจากสมเด็จพระนเรศวรให้เป็นออกญาพระสมุหกลาโหม แต่ประวัติของพระราชมนูมีอยู่น้อยมากเพราะมีการกล่าวถึงในพงศาวดารไม่กี่เล่ม
พระราชมนูนั้นเคยรับพระราชบัญชาให้ไปตีเมืองโพธิสัตว์ (ปัจจุบันอยู่ในเขตพม่า) ซึ่งถือเป็นเมืองใหญ่ ในครั้งยังมียศเป็นคุณพระ ตอนนั้นองค์ดำเกรงว่าทัพน้อยของพระราชมนูจะไม่อาจเอาชัย จึงส่งทัพหลวงออกตามไปช่วย ปรากฏว่าเมื่อทัพหลวงไปถึง เมืองโพธิสัตว์ก็แตกเสียแล้ว ทัพหลวงไม่ต้องเข้าช่วยแต่อย่างใด
นอกจากนี้พระราชมนูยังมีความบ้าบิ่นอย่างที่ใครๆในยุคนั้นไม่กล้า คือการขัดรับสั่งของพระนเรศในคราวตามเสด็จศึกพระเจ้าเชียงใหม่ ซึ่งพระราชมนูขัดรับสั่งถอนทัพโดยกล่าวว่า
"การรบกำลังติดพัน กลัวว่าถอยแล้วจะเป็นเหตุให้ข้าศึกตามตี"
เมื่อสมเด็จพระนเรศวรมหาราชได้เสด็จขึ้นครองราชย์สืบต่อจากสมเด็จพระมหาธรรมราชา พระองค์จึงได้ปูนบำเหน็จให้พระราชมนูขึ้นเป็น เจ้าพระยาอัครมหาเสนาธิบดี ที่สมุหพระกลาโหม พระราชทานพานทอง  น้ำเต้าทอง เจียดทองซ้ายขวา กระบี่ ฝวักทองและเครื่องอุปโภคต่าง ๆ
ล่าสุดได้มีการค้นพบเจดีย์บรรจุอัฐิของเจ้าพระยาอัครมหาเสนาธิบดีหรือพระราชมนูพร้อมกับภริยาที่วัดช้าง บ้านน้ำผึ้ง ตำบลบ้านอิฐ อำเภอเมืองอ่างทอง จังหวัดอ่างทอง ทำให้ได้ทราบความจริงว่าพระราชมนูนั้นมีชื่อจริงว่า เพชร หรือ เพ็ชร เมื่อสิ้นรัชสมัยของ สมเด็จพระนเรศวรมหาราช แล้วพระราชมนูได้ลาออกจากราชการและมาบวชจำพรรษาที่วัดช้างให้จนมรณภาพซึ่งทางกรมศิลปากรได้เตรียมเข้ามาบูรณะปฏิสังขรณ์เจดีย์บรรจุอัฐิของพระราชมนูและภริยา
==อ้างอิง==
ขุนนางไทย
ขุนศึกชาวไทย
สโมสรฟุตบอลจังหวัดพระนครศรีอยุธยา ฤดูกาล 2556

== ผู้เล่นชุด2556 ==
14px กัปตัน 1
14px กัปตัน 2
14px กัปตัน 3
ย้ายเข้า ต้นฤดูกาล 2556
เลก 1
}
ย้ายเข้า กลางฤดูกาล2556
เลก 2
ออก กลางฤดูกาล 2556
|other= ยกเลิกสัญญา}}
 " เลกสอง "

== ผลการแข่งขัน อุ่นเครื่อง 2556 ==
* 	เสาร์ที่ 12  ม.ค. อยุธยา เอฟซี 0 - 1 ทีมชาติ ชุดซีเกมส์
* 	เสาร์ที่ 26 ม.ค. เมืองกาญจน์ ยูไนเต็ด 1 - 0  อยุธยา เอฟซี
*      อังคารที่ 29 ม.ค. บางกอกกล๊าส เอฟซี  3 - 1  อยุธยา เอฟซี
* 	เสาร์ที่ 9 ก.พ. พิจิต เอฟซี 1 - 0 อยุธยา เอฟซี
*     อาทิตย์ที่ 24 ก.พ. อยุธยา เอฟซี 1 - 1 บีอีซี เทโรศาสน
*     พุธที่ 20 มี.ค. สุพรรณบุรี เอฟซี 2 - 1   อยุธยา เอฟซี
*    พุธที่ 3 เม.ย. อยุธยา เอฟซี  1 - 1  บางกอกกล๊าส เอฟซี
*    พฤหัสบดีที่ 11 เม.ย  แบ๊งค็อก ยูไนเต็ด 1 - 4  อยุธยา เอฟซี
*    ศุกร์ที่ 12 เม.ย  แบ๊งค็อก ยูไนเต็ด (ชุดสำรอง)  2 - 1  อยุธยา เอฟซี  (ชุดสำรอง)
*    อังคารที่7  พ.ค. อ่างทอง เอฟซี  1 - 2 อยุธยา เอฟซี  (ชุดสำรอง)
*    อังคารที่ 14 พ.ค. นนทบุรี เอฟซี   2 - 1 อยุธยา เอฟซี  (ชุดสำรอง)
*    พุธที่ 15 พ.ค  ชลบุรี  เอฟซี 1 - 3  อยุธยา เอฟซี  
*    วันอังคารที่ 4 มิ.ย. อยุธยา เอฟซี  3 - 2  ปากน้ำโพ NSRU FC
*    วันจันทร์ที่ 17 มิ.ย. อยุธยา เอฟซี  0 - 4 อินทรีย์เพื่อนตำรวจ
*    วันอังคารที่ 25 มิ.ย. อยุธยา เอฟซี  3 - 1 ม.เกษตรศาสตร์ เอฟซี
*    วันอังคารที่ 2  ก.ค. อยุธยา เอฟซี  4 - 2  ศุลกากร ยูไนเต็ด
*    วันพุธที่ 10 ก.ค.  ชัยนาท เอฟซี 7 - 1  อยุธยา เอฟซี  
*    พุธที่ 17 ก.ค. อยุธยา เอฟซี  3 - 1  นครนายก เอฟซี
*    ศุกร์ที่ 26 ก.ค. อยุธยา เอฟซี  0 - 2 SCG เมืองทอง ยูไนเต็ด
*    วันพุธที่ 25 ก.ย.  อยุธยา เอฟซี   0 - 0  ประจวบ เอฟซี
*     อาทิตย์ที่ 13 ต.ค. อยุธยา เอฟซี VS ชัยนาท เอฟซี
==  ผลการแข่งขัน ฟุตบอล มูลนิธิไทยคม เอฟเอ คัพ 2013 ==
*    พุธที่ 24 เม.ย  ประจวบ เอฟซี 3 - 1 อยุธยา เอฟซี
==  ผลการแข่งขัน ฟุตบอล"โตโยต้า ลีกคัพ 2013"     ==
อาทิตย์ 24 มี.ค. 56  กาฬสินธุ์ เอฟซี Pen  6 (1-1) 5  อยุธยา  เอฟซี
== ผลการแข่งขัน ยามาฮ่า ลีกวัน 2556 ==
สโมสรฟุตบอลจังหวัดพระนครศรีอยุธยา